CELEX: 32014R0460
Language: sk
Date: 2014-05-05 00:00:00
Title: Nariadenie Komisie (EÚ) č. 460/2014 z  5. mája 2014 , ktorým sa mení nariadenie (EÚ) č. 823/2012, pokiaľ ide o dátum ukončenia platnosti schválenia účinnej látky cyflutrín  Text s významom pre EHP

6.5.2014   
            
            
               SK
            
            
               Úradný vestník Európskej únie
            
            
               L 133/51
            
         NARIADENIE KOMISIE (EÚ) č. 460/2014
   z 5. mája 2014,
   ktorým sa mení nariadenie (EÚ) č. 823/2012, pokiaľ ide o dátum ukončenia platnosti schválenia účinnej látky cyflutrín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 druhý odsek,
   keďže:
   
               (1)
            
            
               Nariadením Komisie (EÚ) č. 823/2012 (2) sa pre účinnú látku cyflutrín posunul dátum ukončenia obdobia platnosti schválenia stanovený vo vykonávacom nariadení Komisie (EÚ) č. 540/2011 (3), a to do 31. októbra 2016, aby žiadatelia mohli dodržať trojročnú lehotu vyžadovanú podľa článku 15 ods. 1 nariadenia (ES) č. 1107/2009.
            
         
               (2)
            
            
               Nebola predložená žiadna žiadosť o obnovenie schválenia účinnej látky cyflutrín, ktorá by spĺňala uvedenú trojročnú lehotu.
            
         
               (3)
            
            
               Keďže nebola predložená žiadna takáto žiadosť, je vhodné stanoviť dátum ukončenia platnosti na najbližší možný dátum po pôvodnom dátume ukončenia platnosti stanovenom pred prijatím nariadenia (EÚ) č. 823/2012.
            
         
               (4)
            
            
               Nariadenie (EÚ) č. 823/2012 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Zmeny nariadenia (EÚ) č. 823/2012
   Článok 1 nariadenia (EÚ) č. 823/2012 sa mení takto:
   
               1.
            
            
               Bod 2 sa nahrádza takto:
               
                           „2.
                        
                        
                           31. október 2016, pokiaľ ide o účinné látky: deltametrín (položka 40), 2,4-DB (položka 47), beta-cyflutrín (položka 48), iprodión (položka 50), hydrazid kyseliny maleínovej (položka 52), flurtamón (položka 64), flufenacet (položka 65), iodosulfurón (položka 66), dimeténamid-p (položka 67), pikoxystrobin (položka 68), fostiazát (položka 69), siltiofam (položka 70) a Coniothyrium minitans kmeň CON/M/91-08 (DSM 9660) (položka 71);“.
                        
                     
         
               2.
            
            
               Dopĺňa sa tento bod 5:
               
                           „5.
                        
                        
                           30. apríl 2014, pokiaľ ide o účinnú látku: cyflutrín (položka 49).“
                        
                     
         Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. mája 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Nariadenie Komisie (EÚ) č. 823/2012 zo 14. septembra 2012, ktorým sa ustanovuje odchýlka od vykonávacieho nariadenia (EÚ) č. 540/2011, pokiaľ ide o dátumy ukončenia platnosti schválenia účinných látok 2,4-DB, kyselina benzoová, beta-cyflutrín, karfentrazon-etyl, Coniothyrium minitans kmeň CON/M/91-08 (DSM 9660), cyazofamid, cyflutrín, deltametrín, dimeténamid-p, etofumezát, etoxysulfurón, fenamidon, flazasulfurón, flufenacet, flurtamón, foramsulfurón, fostiazat, imazamox, iodosulfurón, iprodion, izoxaflutol, linuron, maleínhydrazid, mekoprop, mekoprop-P, mezosulfurón, mezotrión, oxadiargyl, oxasulfurón, pendimetalín, pikoxystrobin, propikonazol, propineb, propoxykarbazón, propyzamid, pyraklostrobín, siltiofam, trifloxystrobín, warfarín a zoxamid (Ú. v. EÚ L 250, 15.9.2012, s. 13).
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).